Festivitat en honor a Sant Francesc de Paula
11/04/2005 12:56:00

# Festivitat en honor a Sant Francesc de Paula

*   11/04/2005 12:56:00
*   [Imprimir](#)
*   Compartir
*    https://www.alaquas.org/documento.asp?id\_do=9584

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9584%2F0&title=Ajuntament%20d%27Alaqu%C3%A0s.%20Premsa.Festivitat%20en%20honor%20a%20Sant%20Francesc%20de%20Paula)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9584/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9584/9584_Form_4.jpg)](https://www.alaquas.org/ficheros/documentos/2005/2/9584/9584_Form_10.jpg "<a href='https://www.alaquas.org/ficheros/documentos/2005/2/9584/9584_Form_10.jpg' target=_blank><i class='fa fa-external-link' aria-hidden='true'></i>.Festivitat en honor a Sant Francesc de Paula</a>")

El diumenge 10 d'abril es van celebrar diferents en actes en honor al patró de la ciutat

Alaquàs ha acollit aquest cap de setmana una de les festivitats més importants de la ciutat: la Festa en honor a Sant Francesc de Paula, patró d'Alaquàs. Per a la seua commemoració, l'Orde Mínima Seglar i l'Associació Cultural Penya el Foc 2000 van organitzar diferents actes per al diumenge 10 d'abril als quals van acudir centenars de veïns i veïnes d'Alaquàs.

La jornada va començar a les 9 hores del matí amb una cercavila a càrrec de la banda de la Unió Musical d'Alaquàs. Tot seguit, a les 10:30 hores del matí, a la capella del Sant, es va procedir al tradicional trasllat de la imatge del Sant fins a la parròquia de la Mare de Déu de l'Olivar al què van assistir l'Alcalde d'Alaquàs, Jorge Alarte, el President de l'Orde Mínima Seglar, Josep Chuan Julià, acompanyat dels membres d'aquesta entitat i l'Associació Cultural Penya el Foc 2000. El recorregut es va iniciar al passatge Amadeo Aguilar Laborda, on es troba la capella i va passar pel carrer Maria Antonia de Oviedo i carrer Perolers fins arribar a la parròquia de la Mare de Déu de l'Olivar, on es va celebrar la missa solemne cantada per l'Orfeó Polifònic d'Alaquàs.

A continuació es va realitzar una cercavila de dolçaines que va finalitzar al carrer Beat Gaspar de Bono, on es va realitzar una ofrena de flors al retaule ceràmic del Beat. Aquesta ofrena va estar a càrrec dels representants de l'Associació El Clau de València, que van assistir als actes organitzats.

Els actes festius van continuar amb la inauguració de l'exposició dels treballs presentats amb motiu del V Concurs de Dibuix Escolar Festa del Porrat, l'actuació a càrrec del Grup de Danses l'Olivar i un vi d'honor.

La jornada va finalitzar a les 19 hores, amb el novenari i la missa, seguits de la tradicional processó amb les imatges de Sant Francesc de Paula i del Beat Gaspar de Bono. En la processó van estar presents també els membres de l'Associació El Clau i les clavariesses de la festa de la casa natalícia.

La festa de Sant Francesc de Paula, que va morir l'any 1507, ha sigut organitzada històricament per l'Orde Mínima Seglar d'Alaquàs. Dos components han protagonitzat sempre aquesta celebració: el religiós, que es celebra el tercer diumenge de Pasqua, i el lúdic. Tot i això, en les últimes dues dècades, l'aspecte lúdic de la celebració havia decaigut, conservant tan sols els elements religiosos. Per aquest motiu, un grup de festers de la població, agrupats en l'Associació Cultural Penya El Foc 2000 van decidir donar-li un nou impuls a la festivitat amb la introducció d'alguns elements lúdics com ara la Festa del Porrat.

La festivitat en honor a Sant Francesc de Paula venia a completar-se així amb els tradicionals actes festius i lúdics. Després de la celebració de la festa pròpiament dita aquest cap de setmana, Alaquàs acollirà el cap de setmana que ve, la cinquena edició de la tradicional Fira del Porrat. La inauguració tindrà lloc el divendres 15 d'abril a les 21 hores i donarà pas a una completa programació en la que hi hauran festes infantils, jocs tradicionals, sopars populars i el tradicional cuinat de calderes d'arròs amb fesols i naps per a tota la població el diumenge 17 d'abril.